भारत के साथ जनसांख्यिकीय लाभ को देखते हुए उन्होंने कहा हमारे पास न सिर्फ देश की बल्कि कई अन्य देशों विशेषकर वृद्ध होती जनसंख्या वाले देशों की ज़रूरतों को पूरा करने की भी क्षमता है । यह बताते हुए कि विज्ञान एवं तकनीक का उद्देश्य संधारणीय आर्थिक विकास तथा लोगों के जीवन की गुणवत्ता में सुधार था उप राष्ट्रपति ने प्रतिष्ठित संस्थानों से विश्व स्तरीय वैज्ञानिकों तथा प्रौद्योगिकीविदों का समूह तैयार करने के लिये कहा जो मुंह बाएं खड़ी समस्याओं जैसे जलवायु परिवर्तन तथा प्रदूषण के नवप्रवर्तनशील समाधान दे सकें । यह कहते हुए कि पर्यावरण की रक्षा जलवायु परिवर्तन के प्रभावों का मुकाबला एवं सामाजिक समानता नाज़ुक विषय थे जो आधुनिक इंजीनियरिंग डिज़ाइन में शामिल किये जाने चाहिए थे उप राष्ट्रपति ने कहा कि संधारणीय विकास सुनिश्चित करने के लिये हमारी तकनीकी एवं इंजीनियरिंग प्रणालियों को पुनर्परिभाषित पुनर्संरचित एवं पुर्गठित करने की आवश्यकता है ।